Jaapan  kutsus täna oma saadiku Moskvast ära. Saadiku ärakutsumine on otseselt seotud venemaa presidendi Medvedev'i visiidiga vaidlusalustele Kuriili saartele, millised formaalselt kuuluvad Jaapanile, ent on venemaa poolt okupeeritud alates 1945. aastast.    "Saadik lahkub Moskvast ajutiselt", teatas Jaapani diplomaatilise missiooni juht Akira Imamura. Samas ei osanud juhtiv diplomaat öelda, millal on oodata saadiku naasmist Moskvasse.    Vene presidendi nõunik Vladimir Ševtšenko märkis toimunu  kohta, et saadikute ajutine lahkumine maalt on täiesti tavaline protseduur, millele ei tuleks pöörata olulist tähelepanu.    Ka venemaa välisministeerium ei näe mingit probleemi selles. Välisministeeriumi teadaandes vaid rõhutati, et Jaapan peab lähtuma sellest, et Lõuna-Kuriili saared on Vene Föderatsiooni suveräänne territoorium.    Venemaa NATO esindaja Rogozin rõhutas omalt poolt, et vene president käitus õieti nimetatud saari külastades ega pea pöörama tähelepanu antud asjaolu ümber  tekkinud suminale.    Vene föderatsiooninõukogu rahvusvaheliste suhete komitee juht Mihail Margelov nimetas jaapanlaste sammu lühinägelikuks. Tema arvates on seotud saadiku ärakutsumine Jaapani sisepoliitiliste vastuoludega.    Vene Riigiduuma asespiiker Žirinovski oli oma sõnakasutuses üsna konkreetne ning ehtžirinovskilik. Tema sõnul on Jaapanlaste samm saadiku kojukutsumisel ülbe, millele venemaa peab vastama samas kaalus.    Venemaa Teaduste Akadeemia Kaug-Ida instituudi  Hiina ja Jaapani sektori juhataja Vasili Mihejevi arvamuse kohaselt on tegemist siiski märkimisväärse sammuga, kuid asja üle dramatiseerida ei tasu. Mihejevi arvates peaks probleemile otsima lahendust, kuid siin tuleks kaasata neutraalne kolmas osapool, kelleks V. Mihejevi arvates võiks olla USA.    Siinjuures on tähelepanuväärne, et venemaa esimene asepeaminister Igor Šuvalov on teatanud, et muudab ära oma sõidu peagi toimuvale Jaapani rahvusvahelisele majandusfoorumile. Samas rõhutas vene  valitsuse pressiteenistus, et Šuvalov'i loobumine Jaapani majandusfoorumist ei ole seotud Kuriilide küsimusega vaid asepeaminister peab tegema ettevalmistusi tunduvalt olulisemate sündmustega seonduvalt. Nimelt on novembri keskel toimumas suured üritused seoses Vene-Valgevene-Kasastani  Tolliliidu ning EurAsEC'iga.